Kloe's Makeup Review - Hemisphere Hair
Hemisphere Hair Celebrity & Gossip DIY & Home Kloe’s Makeup Review Eier-moordsaak duur voort | Netwerk24
18 Augustus 14:27
Eier-moordsaak duur voort
Deur Samuel Walters 17 Februarie 2017 06:01
’n 24-jarige man het Dinsdag weer in die Paarl-streekshof op aanklag van die moord op sy pa verskyn.
Sy pa, David Skippers, is in Maart 2015 dood toe hy 40 keer met ’n sakmes gesteek is ná hy en sy seun oor twee gekookte hoendereiers stry gekry het.
Die voorval het op die plaas De Ruist buite Hermon, waar Skippers gewerk het, plaasgevind.
Skippers, wat op die plaas werksaam was se meisie, Magrieta Arendse, het die woordewisseling buite sy huis gehoor.
Volgens Arendse is die seun uit die tronk ontslaan en wou nie ’n vaste werk op die plaas, wat sy pa vir hom gereël het, aanvaar nie.
“Ek het net geluide gehoor en my woonman buite die huis gesien lê vol steekwonde,” het Arendse gesê.
Die polisie het die beskuldige op die plaas inhegtenis geneem.
Sers. Cornelius van Rooyen het dit as die wreedste moord van sy 15 diensjare beskryf.
Kapt. Basil Seekoei, polisiewoord-voerder van die Wellington-polisiestasie, het bevestig dat die beskuldige op parool was toe hy vermoedelik die moord gepleeg het.
Sy parool is intussen teruggetrek en hy is borgtog geweier.
Skippers het onskuldig gepleit op die moordklagte en die saak is uitgestel tot 27 Februarie.